Nákupné ceny ošípaných v 47. týždni
Pokles cien naďalej pokračuje prakticky v celej EÚ s výnimkou Poľska, kde cena nielenže nepoklesla, ale dokonca stúpla o necelú korunu za kilogram živej hmotnosti. Napriek tomuto nárastu a poklesu cien jatočných ošípaných na Slovensku o viac ako 2 koruny, majú Poliaci stále nižšie nákupné ceny.
Priemerná nákupná cena ošípaných na Slovensku veľmi mierne presahuje 40 korún, pokiaľ v Poľsku dosahuje v prepočte len 38 korún.
Chovatelia v Českej republike predávali kilogram živej hmotnosti jatočných ošípaných v 45. týždni v priemere po takmer 40 korún. Maďarskí chovatelia mali cenu najnižšiu zo štátov Vyšehradskej štvorky a nedosahovala ani 38 korún.
Na Slovensku sú ceny vyššie ako v ostatných krajinách Európskej únie. Najvyššie ceny dosahujú chovatelia v Rumunsku, Bulharsku a Taliansku. Priemerná cena v rámci Európskej únie je o päť korún nižšia, ako cena, za ktorú predávajú ošípané slovenskí chovatelia.
Doporučenie: Podľa vývoja situácie na trhu v rámci EÚ doporučujeme v 47. týždni požadovať cenu 40,00 – 41,00 Sk/kg živej hmotnosti.
Autor článku: podľa ZCHOS-D spracovalo polnoinfo.sk
Zdroj obrázku: polnoinfo.sk